
EN forrige skandinaviske Mathematikerkongres blev indledet med 
D et Foredrag af den fremragende Ophavsmand til disse Møder, 
Prof. Mittag-Lefler, om den nuværende Præcisionsmathematik, bygget 
paa Dannelsen af de hele Tal, saaledes som den er sat fuldkommen 
i System ved Wezerstrass.. Denne afløser en anden Præcisionsmathe- 
matik, hvis Nøjagtighed man nu let undervurderer, fordi den i den 
elementære og højere Undervisning jævnlig fremtræder i mere eller 
mindre tilfældige Brudstykker, men som af sine Bygmestere fra Pyzha- 
goras gjennem Platon og Eudoxos til Euklid var anlagt til at være 
fuldtud exakt. Den tager i Modsætning til det nysnævnte moderne 
System den kontinuert varierende Størrelse, fremstillet ved Længden 
af en ret Linie, til sit Udgangspunkt, gaar altsaa ud fra at betragte en 
saadan Størrelse som existerende. Paa Grund af denne Fremstillings- 
maade er den geometrisk; men dens Figurer ere tillige bestemte til, 
som vore Formler, at give en vel defineret Fremstilling af Relationer 
mellem almindelige Størrelser. Vi kjende den bedst fra Euklids 
Elementer, der rigtignok saa maa læses i den Aand, hvori de ere 
skrevne, og hvorom de øvrige fra Oldtiden opbevarede Dokumenter 
give Vidnesbyrd. Omvendt er det kun ved grundig Indtrængen i 
Euklids Elementer, at man ret forstaar disse Dokumenter; men saa 


1) Det samme Emne bliver behandlet i større Fuldstændighed og i Sammenhæng med 
Mathematikens hele Udviklingshistorie i den Fremstilling, som jeg giver af Mathe- 
matiken i Oldtid og Middelalder i det snart udkommende Bind om »Mathematik« 
af »Die Kultur der Gegenwart« (Teubner). 

give de ogsaa et ret klart Indblik i, hvorledes det exakte mathe- 
matiske System, som foreligger i færdig Skikkelse hos Æwklid, er 
blevet til. 

Dannelsen af dette System begynder med Pythagoras, hvad der 
ingenlunde vil sige det samme, som at den mathematiske Viden be- 
gyndte med ham. Selve den pythagoræiske Læresætning var længe 
før hans Tid kjendt af Inderne. Om det særlig var noget af deres 
Viden, der var trængt frem til Grækerne, vide vi ikke; men i hvert 
Fald besad Grækerne ogsaa før Pythagoras adskillig praktisk mathe- 
matisk Viden. Et mathematisk System bliver først til, naar der fore- 
ligger et Materiale, hvoraf det kan dannes, og mere eller mindre vel 
begrundede Kundskaber, hvori det kan bringe Orden og Klarhed. 

Udgangspunktet for Dannelsen af et saadant System var Opdagel- 
sen af de irrationale Størrelser. Om denne skyldes Pythagoras selv eller 
en af hans Disciple, lader sig næppe afgjøre; thi allerede paa Aristo- 
teles' Tid kunde man ikke sætte Skjel imellem, hvad der er fundet af 
de enkelte Pythagoræere. Denne Skole naaede imidlertid saa langt 
frem i en Udvikling, der tydelig peger tilbage paa det nævnte Ud- 
gangspunkt, og som selv maa have krævet nogen Tid, at den omtalte 
store Opdagelse i hvert Tilfælde maa skyldes de allerførste Pytha- 
goræere, og da vel snarest selve den Mester, som disse satte saa højt. 
Studiet af de irrationale Størrelser er ogsaa strax sat i Forbindelse 
med den pythagoræiske Læresætning. 

Pythagoræerne havde fra først af haabet at kunne lægge de hele 
Tal til Grund for Mathematiken. » Tingene ere Tal«, sagde de, og 
tillagde forskellige Taldannelser en mystisk Betydning. Deres Interesse 
for hele Tal maatte særlig styrkes ved den store fysiske Opdagelse, 
at Længderne af iøvrigt ens Strenge, som frembringe harmoniske 
Toner, forholde sig som simple hele Tal, og mere bestemt, at 
samme Talforhold mellem Strengenes Længder giver samme Tone- 
interval, saaledes Forholdet 2:1 et Interval paa en Oktav. Hypo- 
thetisk antog- de da ogsaa ved andre Naturforklaringer simple Talfor- 
hold, og ved Udregninger af Kvadratrødder kunde det ikke tilfredsstille 
dem i Stedet for Brøker dannede af bestemte Tal kun at finde de for 
de foreliggende Anvendelser tilstrækkelige Tilnærmelser. 

Til Brug af Kvadratrødder maatte allerede Musiken give Anled- 
ning. For at dele en Oktav, frembragt ved Strænge af Længderne 
2 og I, i to ligestore Dele, hvad det laa nær at forsøge, fik man 


Brug for en Streng med Længden y2. Denne Længde kunde tilveje- 
bringes som Diagonal i et Kvadrat med Siden 1; men det maatte 

strax vise sig, at den ved Siden af Strengene 2 og 1 gav Mislyd, et 
Forvarsel om Irrationaliteten af /2. Musikalsk Tilfredsstillelse fik man 
derimod af de Tilnærmelser til denne Mellemproportional mellem I 
og 2, som først tilbød sig. Middeltallet $ mellem 1 og 2 gav en Tone, 
hvis Intervaller fra dem, Strengene 1 og 2 giver, ere en Kvint og en 
Kvart. For at faa de- samme Intervaller i omvendt Orden brugte 
man den harmoniske Mellemproportional 4. Proportionen mellem disse 
eller de tilsvarende hele Tal 6:8— 9:12 kaldtes den musikalske, og 
Pythagoræerne tillagde den ogsaa i andre Henseender stor Betydning. 

Den her paabegyndte Dannelse af Tilnærmelsesværdier til en Kva- 
dratrod, der jo altid kan opfattes som en Mellemproportional, fik ogsaa 
Anvendelse i andre Tilfælde, og ved Gjentagelse af den samme Ind- 
skyden af Middeltal og harmonisk Mellemproportional mellem de ad 
denne Vej alt fundne Værdier kunde man naa en saa stor Tilnærmelse, 
som man vilde. For 2's Vedkommende fik man en hurtigere Til- 
nærmelse i Værdierne %, 7, 12...., hvis Tæller og Nævner y og x 
tilfredsstille Ligningen y? — 2x? = + I, og stedse udledes af den fore- 
gaaende Brøks, 7/08 4, Ved == k Ny A= AL y: Herfor fører 
Euklid i II g og 10 geometriske Beviser, hvad der vidner om den 
Interesse, man endnu paa hans Tid bevarede for disse gamle Til- 
nærmelser. 

Ad ingen af disse Veje kommer man til Ende og finder et nøj- 
agtigt Udtryk for ]2 som Forhold mellem hele Tal. Netop Pytha- 
goræernes store Interesse for disse bragte dem da til at spørge, om 
et saadant Udtryk overhovedet er muligt. De fandt Svaret Nej, og 
begrundede det ved følgende Betragtning, som Aristoteles ofte omtaler, 
og som jeg her gjengiver med moderne Tegn. Var y2 = ー » hvor 7 
og n ere indbyrdes primiske hele Tal, maatte man have mm? = 272, alt- 
saa m være et lige og derfor z et ulige Tal. Sættes nu zz = 27, blev 
27? = n?, altsaa v lige. Det kan ikke paa en Gang være lige og ulige. 
Forudsætningen er altsaa umulig. Ganske sikkert har man i fuld 
Overensstemmelse hermed sluttet, at V3 er irrational, da ellers et Tal 
paa en Gang maatte være deleligt og ikke deleligt med 3, og paa lig- 
nende Maade behandlet Spørgsmaalet om andre Kvadratrødders Irra- 
tionalitet. At denne Begrungelse dog trænger til et Supplement, har 
man, som vi skulle se, senere bemærket. 

Da nu ikke alle Størrelsesforhold kunde udtrykkes som Forhold 
mellem hele Tal, indsaa man dels, at der behøvedes andre Midler end 
Tal til Fremstilling af Størrelser, dels at saadan Begrundelse, som i 

nogen Maade er bygget paa Regning, der jo netop forudsætter Frem- 
stilling ved Tal, ikke er anvendelig paa alle Størrelser. Det nye paa 
alle Størrelser anvendelige Fremstillingsmiddel fandtes i Geometrien. 
I Stedet for at operere med ]2 opererede man med Diagonalen i et 
Kvadrat, hvis Side er given, og den pythagoræiske Læresætning til- 
lader en lignende Fremstilling af andre Kvadratrødder. De kontinuert 
varierende Størrelser fremstilledes i det hele ved Længder af rette 
Linier. $aadanne kunne adderes og subtraheres. I Stedet for deres 
Produkt betragtede man Størrelsen af det deraf dannede Rektangel. 
En som Rektangel fremstillet Størrelse divideredes med en given, ved 
at Rektanglet omdannedes til et nyt med denne til Side eller, som 
man sagde, lagdes langs den. Kvadratroden af en som Rektangel 
fremstillet Størrelse ab fremstilledes som Side i et Kvadrat af samme 
Størrelse og blev konstrueret ved den pythagoræiske Sætning, idet 
4 の 一 (" T りー ( ーー) Overgangen mellem Fremstilling ved Leeng- 
der og Arealer kunde ske gjennem Rektangler med Siden 1. 

Med disse formelle Begrebsudvidelser forbandt man reelle Frem- 
skridt, navnlig Løsningen af Ligninger af anden Grad, der ved Be- 
grebsudvidelserne blev lige anvendelig paa irrationale og paa rationale 
Størrelser. Den nuværende algebraiske Løsning beror paa, at (a + 6)? 
= a? + 2ab + 6?,. og opnaas ved en saadan Omflytning af Leddene i 
Ligningen, at den ene Side, som indeholder den ubekjendte, antager 
denne Form, medens den anden er bekjendt. De anførte Formler 
fremtræde umiddelbart véd Deling af et Kvadrat med Siden a 十 2 
eller a. En Ligning af 2. Grad fremtræder som den Opgave langs 
en given ret Linie at lægge et Rektangel med givet Areal saaledes, 
at der enten mangler et Kvadrat, eller et Kvadrat bliver tilovers, med 
andre Ord saaledes, at det overskydende eller manglende Stykke af 
Linien bliver ligestort med Rektanglets Højde (det saakaldte elliptiske 
eller hyperbolske Fladeanlæg). De Figurer, hvorved disse Opgaver 
tænkes løste, omdannes ved saadanne Omlægninger af deres Dele, som 
ganske svare til de nys omtalte Omflytninger af en algebraisk Lig- 
nings Led. Dertil knyttes, som vi nu gjør,- Mulighedsbetingelser og 
Bestemmelsen af Størrelser, hvis Produkt (Rektangel) og Sum eller 
Differens have givne Størrelser. Figurerne spille her samme Rolle 
som det nuværende algebraiske Sprogs Formler. Ere Figurerne nøj- 
agtig definerede, danne de et ligesaa exakt Organ for Algebraen som 
nu Tegnsproget, der først kommer op paa Højde med den antike 
Fremstilling, naar man udtrykkelig har forklaret, hvad der skal. for- 

staas ved Regning med irrationale Tal, en Operation, som Grækerne 
undgaa ved deres geometriske Omskrivning. 

Den her beskrevne geometriske Algebra er fremsat i Euklids 
2. Bog paa Grundlag af Sætningerne i 1. Bog. At Pythagoræerne 
vare komne saa vidt, fremgaar af, hvad der kom frem umiddelbart 
efter dem eller hos de sidste af dem. Det prægtige Stykke Geometri, 
som er opbevaret os i Hrppokrates' Kvadratur af visse Halvmaaner, 
viser, at man var naaet til i Realiteten at beherske det meste af den 
elementære Geometri, og det Standpunkt, hvortil den formelle Be- 
handling, som her særlig interesserer os, var naaet, træder frem i de 
Bestræbelser, som da særlig optog Mathematikerne. Man maatte have 
en bestemt og klar Angivelse af, hvorledes de Størrelser, som man 
vilde undersøge ved de geometriske Hjælpemidler, kunne fremstilles 
geometrisk. En saadan havde man allerede for Kvadratrødders Ved- 
kommende. Opgaven om Terningens Fordobling eller Multiplikation, 


eller om, naar Kanten a i en Terning er given, at finde Kanten a\m 
i en m Gange saa stor Terning, gik ud paa at finde en tilsvarénde 
Fremstilling af Kubikrødder. Den samme Opgave fik ogsaa en anden 
Skikkelse, som sluttede sig til den antike Fremstilling af Potenser 
ved Leddene i en sammenhængende Række Proportioner: a:b=bi:c 
=ec:d:s:, eller, som vi nu sædvanlig sige, i en KKvotientraekke : 
(2 + 1)" Leds Forhold til ie Led er det samme som Ne Potens ai 
andet Leds Forhold til Iste，dette sidste Forhold altsaa som zte Rod 
af det første. Uddragning af nt Rod bliver altsaa det samme som 
Indskydning af » — 1 Mellemproportionaler, Kvadratrodsuddragning 
som Indskydning af 1, Kubikrodsuddragning af 2 Mellemproportionaler. 
Den sidste fremragende Pythagoræer, Archytas, søger at indskyde 2 
Mellemproportionaler ved at benytte Kuglen paa en Maade, der svarer 
til Anvendelsen af Cirklen ved Bestemmelsen af 1 Mellemproportional. 
Det lykkedes ham at løse Opgaven ved Skjæring af Kuglen med en 
Kurve, der bestemmes som Skjæringslinie mellem en Omdrejningskegle 
og en Tore. Det siger sig selv, at man ikke derved bekvemt kunde 
faa en taalelig Tilnærmelse til den søgte Kubikrod. Saa godt regnede 
Grækerne sikkert, at de vare i Stand til ved numeriske Forsøg lettere 
at finde en bedre Tilnærmelse. Men det var noget andet, der tilsig- 
tedes, nemlig at faa en geometrisk vel defineret Fremstilling af disse 
Størrelser og derved at sikre den geometriske Existens, som Anven- 
delsen af den geometriske Algebra krævede. Det var det samme og 
kun det, som snart efter opnaaedes ved den samme Opgaves Løsning 
ved Keglesnit. 

Lignende Formaal havde Cirklens Kvadratur. Tilnærmede Bestem- 
melser havde man allerede fra Ægypterne, og søgte man ikke andet, 
havde der intet været at indvende mod Anthon, der benyttede ind- 
skrevne Polygoner med voxende Sidetal. Hvad der derimod ikke 
var tilladt, var at betragte Existensen af Cirklens Areal som sikret 
ved den blotte Angivelse af, at den skulde være Grænsen for saa- 
danne Polygoner. Da nu Forsøgene, saaledes Mzģpoķkrates, paa at 
løse Opgaven ved ret Linie og Cirkel mislykkedes, tyede man til 
andre Kurver, som man næppe har lagt an paa at konstruere med 
særlig stor Nøjagtighed, men som vare vel definerede, nemlig Kvadra- 
trix og Archimedes’ Spiraler. Derved blev Cirklens Areal og Periferi 
ogsaa til vel definerede geometriske Størrelser. De samme Kurver 
kunde benyttes til Deling af en Vinkel i et hvilket som helst Antal 
ligestore Dele. 

Pythagoræerne naaede dog ikke at tage alle Konsekvenser af deres. 
Opdagelse af de irrationale Størrelser og paa alle Punkter at give 
ogsaa Behandlingen af disse Størrelser et fuldt exakt Grundlag. 
Deres geometriske Fremstilling omfattede vel disse, men de havde ' 
ikke noget exakt Udtryk for deres Forbindelse med de ved hele Tal 
og Brøker givne diskrete Størrelser. Dog vedblev man endnu at 
overføre Resultater vundne ved Behandling af diskrete Størrelser paa 
kontinuert varierende. Som nys berørt anvendte man saaledes Pro- 
portioner, hvis Theori foreløbig kun var bygget paa Forhold mellem 
hele Tal og altsaa ikke paa exakt Maade omfattede Forhold mellem 
inkommensurable Størrelser. Overgangen til saadanne synes Pytha- 
goræerne at have villet støtte paa en Deling i uendelig mange uende- 
lig smaa Dele. Denne træder frem deri, at de kaldte Punkter »En- 
heder med Beliggenhed« og altsaa deraf sammensatte Linier, Flader 
og Legemer som Flerheder. Forholdet mellem to Størrelser blev da 
Forholdet mellem de uendelige Antal af Punkter, de indeholdt. 

Vi kjende nærmest denne Opfattelse gjennem den eleatiske Filosof 
Zenon, der i sin mod Pythagoræerne rettede Polemik viser, at »Tingene 
ikke ere Flerheder«, altsaa at man ikke kan naa fra Betragtning af det 
diskrete til det kontinuerte, altsaa heller ikke til den kontinuerte Be- 
vægelse. Paul Tannery har i sin Bog »Pour la science helléne«, hvor 
han saa klart fremdrager de gamle, saakaldte Naturfilosoffers Tanke- 
gang, paa en slaaende Maade vist, hvorledes særlig de af Zenons 
Paralogismer, der vedrøre Bevægelse, gribe ind i hinanden og efter- 
haanden imødegaa de Indvendinger, som man fra modsat Side kunde 
forsøge at opstille mod de foregaaende. Vi skal her holde os til 

Tannerys Forklaring af den sidste af disse Paralogismer. Den be- 
svarer et Forsøg paa at imødegaa de foregaaende, hvori Bevægelsens 
Umulighed navnlig grundes paa, at Rummet kan deles i det uendelige, 
ved at henvise til, at det samme er Tilfældet med Tiden. For at 
vise Utilstrækkeligheden af denne Henvisning bemærker Zenon, at 
hvis Bevægelse overhovedet er mulig, maa der ogsaa existere Be- 
vægelse med forskellig Hastighed. Dette bevises ved Henvisning til 
den relative Hastighed af Punkter, der bevæge sig med samme 
Hastighed i modsat Retning. Naar imidlertid Bevægelse af et Punkt 


skal bestaa i, at det passerer den uendelig lille Rumenhed i den 
uendelig lille Tidsenhed, Momentet, faar man kun en bestemt 
Hastighed. 


Zenon har fuldkommen Ret i, at man ikke kan naa over til Sæt- 
ninger om det kontinuerte fra Sætninger om det diskrete blot ved 
Brug af saadanne Ord som uendelig. En ny Forudsætning er nød- 
vendig enten for, som vi nu gjøre, at definere det ved dette Ord be- 
tegnede Begreb, eller for, saaledes som de senere græske Mathematikere 
gjorde, at omgaa det. Zenon kjendte ingen saadan Forudsætning, og 
idet han ikke vilde anerkjende Existensen af andet, end hvad der 
var til for hans Tanke, nægtede han Kontinuitet og Bevægelse. Dette 
kunde de arbejdende Mathematikere ikke. De vedblev foreløbig at 
benytte de ufuldstændig begrundede Sætninger om Proportioner, og 
som senere Renæssancens Mathematikere, Kepler og Cavalieri, ja de 
fleste af Mathematikerne i det 18% Aarhundrede, arbejdede man indtil 
videre med et Uendelighedsbegreb, af hvilket man ikke gav nogen 
klar Bestemmelse. Det var saaledes, saa vidt man kan se, ved at 
dele en Pyramide eller en Kegle i uendelig mange, uendelig tynde 
Skiver, at Demokrit fandt, at den er Trediedelen af et Prisme eller 
en Cylinder med samme Højde og Grundflade. Denne Bevisførelse 
blev ikke godkjendt senere, men dog, som vi se hos Archimedes, 
brugt til at finde de Resultater, som man bag efter sikrede ved 
et Exhaustionsbevis, der netop benytter den samme Dekomposition, 
men tillige giver den Beviskraft. Saavel dette Bevis som en ny og 
exakt Proportionslære blev støttet paa en af Æudoxos opstillet Forud- 
sætning, der afhjælper den af Zenon paaviste Mangel. 

Eudoxos, Platons Samtidige og Medarbejder paa forskellige Om- 
raader, har ikke altid været sat paa den høje Plads, som han fortjener 
i Videnskabens Historie. I Tillid til Hrppareh, som paa hans Bekost- 
ning fremhæver de .senere store Fremskridt i astronomisk Iagttagelse, 
have Astronomerne sat ham for lavt, indtil Sckraparelli af Beret- 

ningerne om hans Lære om Planetbevægelserne har faaet den fine 
kinematiske Sammensætning af Rotationer frem, hvorigjennem han 
beskriver disse Bevægelser. Og Mathematikerne tillægge haardnakket 
Archimedes Opstillingen af den Forudsætning, som danner Grundlaget 
for hans Infinitesimalundersøgelse, skjønt netop Archimedes baade i 
Fortalen til Skriftet om Parablens Kvadratur omtaler den som forud 
kjendt og anvendt af Exk/lid, og i den for nylig fundne Methodelære 
tydelig peger hen paa Æwdoxos som Ophavsmand. Denne Forudsæt- 
ning gaar ud paa, at af to Størrelser, som overhovedet kunne sammen- 
lignes, den ene kan gjentages saa tidt, multipliceres med et saa stort 
helt Tal, at Produktet bliver større end den anden. Den tillader, som 
det er gjort i Euklid V—VI, at bygge en exakt Proportionslære paa 
følgende Bestemmelse af to Forholds Ligestorhed eller Uligestorhed : 
a:b=c:d, naar m og n betegne vilkaarlige hele Tal, og ma Z nb 


medfører meZ nd, og a:b>c:d, naar der existerer Værdier af m og z, 


for hvilke ma > nb, men mc < nd. Som det ses, falder denne Be- 
stemmelse ganske sammen med Dedekinds Snitmethode. Paa den nævnte 
Forudsætning ere ligeledes Fukiids og Archimedes’ Exhaustionsbeviser 
byggede. 

Af de senere Forbedringer se vi, at ogsaa Pythagoræernes Opstil- 
ling af Irrationalitetsbegrebet og af Kjendetegn paa, om Størrelser ere 
irrationale, endnu vare noget usikre. 7%eodor fra Kyrene, der har 
Fortjenester. af Overførelsen af den pythagoræiske Mathematik til 
Athen, opstillede derfor Begrebet Inkommensurabilitet. Som det, sikkert 
i Tilslutning til ham, læres i Begyndelsen af £xk/ids 10. Bog, lader 
det sig prøve, om to Størrelser ere kommensurable eller inkommen- 
surable, ved paa dem at anvende den Operation, hvorved man søger 
største fælles Maal. Kommer man til Ende dermed, ere de kommen- 
surable, men fortsættes den i det uendelige, ere de inkommensurable. 
Ad denne Vej lader det sig paavise, at Kvadratroden af et forelagt 
Ikke-Kvadrattal er inkommensurabel med Enheden; thi det vil som 
bekjendt vise sig, at den nævnte Operation, der er den samme som 
den, hvorved man vilde udvikle Roden i Kjædebrøk, bliver periodisk 
og altsaa aldrig kommer til Ende. Paa denne Maade — og vistnok 
kun paa den — forstaar man, at Theodor har ført særskilte Beviser 
for, at V3, V5, ，… .JI7 ere irrationale. 

Dette sidste meddeles af Platon i hans Dialog: 7 ん zzz を ヵ hvor vi 
tillige erfare, at 7heartet har ført almindelige Beviser for Rodstørrelsers 
Irrationalitet. De Mangler, man har fundet i den ældre pythagoræiske 

Begrundelse, fremgaa tydelig af den Maade, hvorpaa de ere afhjulpne 
i Euklids 7. Bog, og som i sine Grundtræk tør antages at skyldes 
Theaitet. De Beviser, som følge i 8. Bog, for Irrationaliteten af en 
Rod af en uforkortelig Brøk, hvis Tæller og Nævner ikke begge ere 
Potenstal med samme Exponent som Roden, forberedes her ved en 
nøjagtig Undersøgelse af Tals Sammensætning af Faktorer. Her fore- 
kommer f. Ex. den Sætning, at, naar to uforkortelige Brøker ere lige- 
store, bliver Tæller lig Tæller, Nævner lig Nævner. 

Den Interesse for mathematiske Undersøgelser af en yderst abstrakt 
Karakter, som træder os imøde i Platons Meddelelse om 7Aeartet, 
lægger han ogsaa for Dagen paa andre Steder. Det er da ogsaa i 
Kredsen af hans og Æwdoxos' Disciple, at Præcisionsmathematiken 
arbejder sig frem mod den Skikkelse, som for den elementære Mathe- 
matiks Vedkommende foreligger fuldt færdig hos zeZZ. De to 
Hovedvanskeligheder vare overvundne af Æwudoxos og Theaitet; men 
en Præcisionsmathematik er overhovedet kun mulig i et System, hvor 
hver Sætning er bygget paa en foregaaende eller i sidste Instans paa 
Forudsætninger, som man udtrykkelig fastslaar. Paa Grund af den 
geometriske Form, som ogsaa den almindelige Størrelseslære havde 
antaget, maatte Sætningerne ikke blot være Laeresaetninger om de alt 
indførte Begreber; men disse Begrebers geometriske Existens maatte 
sikres ved nøjagtig angivne Konstruktioner. Disse føres hos Æuklid i 
sidste Instans tilbage til saadanne, som praktisk udføres ved Lineal 
og Passer; men det er urigtigt at betragte Brugen af disse Instru- 
menter som Grundlag for den antike Geometri. Denne Brug vil jo 
ligesaa vel som numerisk Udregning af Rødder kun give tilnærmede 
Bestemmelser. Derfor nævner ZUAL slet ikke disse Redskaber; men 
han giver i de opstillede Forudsætninger Oplysning om de Egenskaber 
ved ret Linie og Cirkel, som han maa forudsætte. 

Disse Forudsætninger maa man nu ikke søge i de saakaldte Defini- 
tioner, som i Reglen blot indføre de Benævnelser, han vil gjøre Brug 
af. De Egenskaber, som nærmere skulle karakterisere de indførte 
Begreber, og som der bliver Brug for i de paafølgende Undersøgelser, 
opstilles derimod i de saakaldte Postulater. Her karakteriseres .f. Ex. 
en ret Linies Beliggenhed ved den Egenskab, at den er bestemt ved 
to af dens Punkter, dens ubegrænsede Forlængelse postuleres, og der 
opstilles den tilstrækkelige Betingelse for, at to rette Linier i samme 
Plan skulle skjære hinanden til en bestemt Side o. s. v. Jeg vil ikke 
gaa i det enkelte, men skal kun bemærke, at man ved nøje at 
studere de af Æwklid opstillede Forudsætninger og lægge Mærke til, 

hvorledes han bruger dem, vil se, at han derved tilstræber det samme 
Formaal som de, der i vore Dage opstille det logiske Grundlag for 
Geometrien. De ere blot naaet videre paa den allerede af ham an- 
viste Bane, nemlig ved ogsaa udtrykkelig at nævne Forudsætninger, 
som han har betragtet som saa selvfølgelige, at han har brugt dem 
uden at nævne dem. Dette gjælder saaledes Forudsætningerne om 
Ordningen af Punkter paa en ret Linie, og om lukkede Konturer i en 
Plan, som en Linie, der forbinder et indre med et ydre Punkt, altid 
maa skjære. Endelig findes det saakaldte Bevægelsespostulat eller 
Postulatet om, at der overhovedet gives kongruente Figurer, kun in- 
direkte hos ZUpli idet et Axiom udtaler, at kongruente Figurer ere 
lige store. Endnu mindre bliver der da Tale om at opløse dette ret 
sammensatte Postulat i sine Enkeltheder. 

I Euklids Geometri har den gamle Præcisionsgeometri naaet sin 
endelige Skikkelse. Umiddelbart gjælder dette dog kun for den ele- 
mentære Geometri, den, der kan nøjes med Konstruktioner ved ret 
Linie og Cirkel, og som algebraisk talt omfatter Spørgsmaal, der af- 
hænge af Ligninger af anden Grad; men den, der vilde gaa videre, 
saaledes som vi have set, at man var ogsaa før Æuk/rd, maatte følge 
de samme Principer, som ere lagte til Grund for Opførelsen af Ele- 
menterne. Dette iagttager navnlig Archimedes med Hensyn til de 
nye Spørgsmaal, som han underkaster en streng mathematisk Under- 
søgelse. Han opstiller udtrykkelig Forudsætningerne for sin Statik 
og ligeledes de Forudsætninger, som ere nødvendige for at kunne 
tale om en krum Linies Længde; thi £xk/ids Elementer tilstede kun 
at sammenligne Længder af rette og brudte Linier eller af Buer af 
samme Cirkel indbyrdes. For Udmaalingen af krumme Linier eller 
Bestemmelsen af deres Forhold til rette Linier lægger han følgende 
to Forudsætninger til Grund: Den rette Linie er den korteste Vej 
mellem to Punkter, og: af to (krumme eller brudte, plane) Linier 
mellem 2 Punkter, der vende Konvexiteten. til samme Side, er den 
yderste størst. Disse Forudsætninger definere, som vi nu sige, en 
krum Linies Længde, og at betragte den første som en ny Definition 
af en ret Linie, vilde staa i fuldkommen Strid med Archimedes nøj- 
agtige Tilslutning til Æwk/øds Forudsætninger og med den Brug, han 
gjør af de nye Forudsætninger. Lignende Forudsætninger anvender 
han til at indføre Begrebet: en krum Flades Areal. 

Jeg har her vist, hvorledes den antike Præcisionsgeometri er bleven 
til, og jeg har samtidig fremdraget flere af dens Hovedpunkter. Dette 
sidste har været nødvendigt, fordi man i de senere Aarhundreder 

jevnlig har blandet det antike exakt geometriske Udgangspunkt og 
moderne arithmetiske Betragtninger, der foreløbig ikke altid kunde 
være exakte, sammen og har brugt Æuklids Elementer til at lære 
Børn ikke den gamle strenge Videnskab, men en moderniseret Mathe- 
matik og da jevnlig sat en ydre Anskuelighed i Stedet for Euklids 
klart formulerede Begrundelser. Dette maatte give for ringe Tanker 
om det gamle System, som har faaet Skylden for de logiske Svag- 
heder, der opstaa, naar man ikke tager et fast Udgangspunkt, nemlig 
enten det gamle geometriske, eler det moderne arithmetiske. I vor 
Tid, da man besidder en paa Arithmetik grundet Algebra, er man til- 
lige tilbøjelig til at overse, at den græske Geometri er bestemt til 
ogsaa at omfatte algebraiske Undersøgelser. 

